**Լամիսա** (անգլ.՝ Lamesa; /ləˈmiːsə/), քաղաք ԱՄՆ-ում, տեղակայված Տեխաս նահանգի արևմուտքում, Դոուսոն շրջանի վարչական կենտրոնը։ Ըստ 2010 թվականի մարդահամարի, բնակչության թիվը կազմել է 9422 մարդ, ըստ ԱՄՆ Բնակչության մարդահամարի բյուրոյի՝ 2018 թվականին քաղաքում բնակվում էր 9042 մարդ։ Գտնվելով Լաբոքից հարավ՝ Լանո Էստակադոյի վրա, Լամիսան հիմնադրվել է 1903 թվականին։

Աշխարհագրություն
----------------

Լամիսան տեղակայված է Դոուսոն շրջանի կենտրոնում, նրա կոորդինատներն են՝ 32°43′59″ հս․ լ. 101°57′18″ ամ. ե.HGЯOL:

Ըստ ԱՄՆ Բնակչության մարդահամարի բյուրոյի, քաղաքի ընդհանուր մակերեսը կազմում է 13,0 կմ² (5,0 քառակուսի մղոն), որից 0,08 քառակուսի կիլոմետրը (0,03 քառակուսի մղոն) կամ 0,62%-ը ջուր է։

### Կլիմա

Ըստ Կյոպպենի կլիմաների դասակարգման համակարգի, Լամիսան բնութագրվում է բարեխառն կիսաանապատային կլիմայով (BSk): Քաղաքի կլիման բնութագրվում է ամառային բարձր ջերմաստիճաններով (հաճախ ավելի քան 100 °F) և ձմռան ցուրտ գիշերներով (ջերմաստիճանը ցրտից ցածր է ընկնում տարեկան միջինը 91 գիշեր)։ Տարեկան միջին ջերմաստիճանը 61,4 °F է, ինչը Լամիսային դարձնում է իններորդ ամենացուրտ վայրը Տեխասում՝ Ամարիլլո և Լաբոք քաղաքներից հետո։ Լամիսան տարեկան ստանում է միջինը 17,6 դյույմ անձրև և 4 դյույմ ձյուն։


|  **Ջերմաստիճանի և տեղումների տարեկան միջին ցուցանիշները Լամիսայում** |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | տարին |
| բացարձակ առավելագույնը (°C) | 28 | 30 | 35 | 37 | 41 | 43 | 43 | 43 | 40 | 38 | 32 | 30 | 43 |
| միջին առավելագույնը (°C) | 13 | 16 | 20 | 25 | 29 | 34 | 35 | 34 | 30 | 25 | 18 | 14 | 25 |
| միջին ջերմաստիճանը (°C) | 5 | 7 | 11 | 16 | 20 | 25 | 26 | 26 | 22 | 16 | 9 | 6 | 16 |
| միջին նվազագույնը (°C) | −2 | −1 | 2 | 7 | 12 | 17 | 18 | 18 | 15 | 8 | 1 | −1 | 8 |
| բացարձակ նվազագույնը (°C) |. | −24 | −13 | −5 | 2 | 7 | 12 | 11 | 2 | −2 | −12 | −18 | −24 |
| տեղումների քանակը (մմ) | 10 | 10 | 10 | 30 | 50 | 50 | 50 | 40 | 50 | 50 | 10 | 10 | 430 |
| *Աղբյուր՝ weatherbase.com* |

Ժողովրդագրություն
-----------------


Պատմական բնակչություն| Մարդահամար | Բնակ. | Note | %± |
| --- | --- | --- | --- |
| 1920 | 1188 |  | — |
| 1930 | 3528 |  | 1970% |
| 1940 | 6038 |  | 711% |
| 1950 | 10 704 |  | 773% |
| 1960 | 12 438 |  | 162% |
| 1970 | 11 559 |  | −71% |
| 1980 | 11 790 |  | 20% |
| 1990 | 10 809 |  | −83% |
| 2000 | 9952 |  | −79% |
| 2010 | 9422 |  | −53% |
| 2018 (est.) | 9042 |  | −40% |
| 1920-2018
U.S. Decennial Census |

Ըստ 2010 թվականի մարդահամարի տվյալների, քաղաքում ապրում էր 9422 մարդ, կար 3549 տնատերեր և 2460 ընտանիք։ Քաղաքի ռասայական կազմը. 80,6% սպիտակամաշկ ամերիկացիներ, 4,6% աֆրոամերիկացիներ, 0,7% բնիկ ամերիկացիներ, 0,4% ասիացիներ, 0,1% (6 մարդ) Հավայան կղզիների կամ Օվկիանիայի բնակիչներ, 11, 3% - այլ ցեղեր, 2,3% - երկու և ավելի ցեղեր։ Բոլոր ցեղերի իսպանախոսների թիվը կազմել է 58,7%։

3549 տնատերերից 36,2%-ը ունեն մինչև 18 տարեկան երեխաներ։ Տնային տնտեսությունների 49%-ը ամուսնացած զույգեր էին, ովքեր ապրում էին միասին (18,3%-ը՝ մինչև 18 տարեկան երեխաների հետ), տնատերերից 14,8%-ում կանայք ապրում էին առանց ամուսնու, տնատերերից 5,4%-ում տղամարդիկ ապրում էին առանց կանանց, տնատերերից 30,7%-ը՝ ընտանիքներ չէին։ Տնատերերից 27,6%-ում ապրում էր միայն մեկ անձ, իսկ 13,6%-ը միայնակ տարեցներ էին (65-ից բարձր)։ Տնատերերի միջին չափը 2,63 մարդ էր։ Ընտանիքի միջին չափը 3,21 մարդ է։

Քաղաքի բնակչությունն ըստ տարիքային տիրույթի բաշխվել է հետևյալ կերպ. 31,6%-ը՝ մինչև 20 տարեկան բնակիչներ, 22,5%-ը՝ 20-ից 39 տարեկան, 29,5%-ը՝ 40-ից 64, 16,4%-ը՝ 65 տարեկան և բարձր։ Միջին տարիքը 35,9 տարեկան է։

Համաձայն 2011-2015 թվականների հինգ տարվա հետազոտության տվյալների, Լամիսայում տնային տնտեսությունների միջին եկամուտը տարեկան 40 757 ԱՄՆ դոլար է, իսկ ընտանիքների միջին եկամուտը՝ 50 882 դոլար։ Քաղաքի մեկ շնչի հաշվով եկամուտը կազմում է 23 052 դոլար։ Ընտանիքների շուրջ 14,2%-ը և բնակչության 17%-ը ապրում են աղքատության շեմից ցածր մակարդակով։ Այդ թվում ներառյալ՝ 18 տարեկանից ցածր 17,5%-ը և 65 տարեկանից բարձր 19%-ը։

Տեղական ինքնակառավարում
-----------------------

Քաղաքը ղեկավարում են քաղաքապետը և քաղաքային խորհուրդը, որոնց վեց անդամներն ընտրվում են շրջանների կողմից։

Ենթակառուցվածքներ և տրանսպորտ
-----------------------------

ԱՄՆ-ի 87-րդ և 180-րդ և Տեխաս նահանգի 137 մայրուղիներն անցնում են Լամիսայով։ ԱՄՆ-ի 87-րդ մայրուղին, Լինն ավենյուն, անցնում է քաղաքի արևելյան կողմով և անցնում է հյուսիսից հարավ-արևելք՝ Լաբոքից դեպի Բիգ Սփրինգ։ ԱՄՆ-ի 180-րդ մայրուղին անցնում է քաղաքի կենտրոնով, իսկ 4-րդ փողոցը թեքվում է արևմուտք՝ դեպի Սեմինոլ, իսկ քաղաքից դուրս թեքվում է արևելք՝ դեպի Սնայդեր։ Տեխասի 137-րդ մայրուղին անցնում է քաղաքի միջով, Բրայան ավենյուով և անցնում է Բրաունֆիլդից 38 մղոն (61 կմ) հյուսիս-արևմուտք և 43 մղոն (72 կմ) հարավ՝ դեպի Սթանթոն։ Տեխասի 349-րդ մայրուղին բաժանվում է Լամիսայից հարավ գտնվող 137-րդ մայրուղու և անցնում հարավ-արևմուտք՝ դեպի Միդլենդ։

Քաղաքում է գտնվում Լամեսայի մունիցիպալ օդանավակայանը։ Օդանավակայանն ունի երկու թռիչքուղի՝ 1525 մետր և 1221 մետր երկարությամբ։ Առևտրային ուղևորների թռիչքներով ամենամոտ օդանավակայանը Միդլենդի միջազգային օդանավակայանն[en] է։ Օդանավակայանը գտնվում է Լամիսայից մոտ 105 կիլոմետր հարավ։

Կրթություն
----------

Քաղաքը սպասարկվում է Լամիսայի անկախ դպրոցական շրջանի կողմից։

Լամիսայում է գտնվում Բիգ Սփրինգ քաղաքի Հովարդ քոլեջի մասնաճյուղը։

Տնտեսույթուն
------------

Քաղաքի 2016-2017 հաշվետու տարվա բյուջեի համաձայն, 2016 թվականին քաղաքի գնահատված եկամուտը կազմել է 11,03 մլն $, իսկ ծախսերը` 11,4 մլն $: Տնտեսության մեծ մասը հիմնված է անասունների և բամբակի բուծման վրա։

Լրատվամիջոցներ
--------------

«The Lamesa Press Reporter» թերթը լույս է տեսնում քաղաքում ամեն 2 շաբաթը մեկ, գործում են նաև ռադիոկայանները՝ KPET (AM 690), KBKN (FM), KTXC (FM) և KJJT (FM): Մալուխային հեռուստատեսության համակարգը ղեկավարում է «Northland Cable Television»-ը։

Հանգիստ և ժամանց
----------------

Ամեն տարի ապրիլին քաղաքում տեղի է ունենում տապակած հավի սթեյքի մրցույթ։

Քաղաքում է գտնվում Sky-Vue ավտոկինոթատրոնը։ 2015 թվականին բռնկված հրդեհից հետո կինոթատրոնը ստիպված էին փակել։ Բադդի Հոլլին մինչ հայտնի դառնալը ելույթ էր ունենում շեն- էկրանի տանիքում։

### Դալ Պասոյի թանգարան

Դալ Պասոյի թանգարանը տեղական արտեֆակտերի հավաքածու է և նախկին հյուրանոց, որը գտնվում է Լամիսայի կենտրոնում։ Անունը գալիս է այն փաստից, որ Լամիսան գտնվում է հարթ դաշտի վրա։ Թանգարանում ցուցադրվում են ինտերիերի իրեր, գործիքներ և գյուղտեխնիկա։ Անց են կացվում նաև տեղի նկարիչների աշխատանքների ցուցահանդեսներ։

Քաղաքը հանրաճանաչ մշակույթի մեջ
-------------------------------

* Ավտոկինոթատրոնի պատի լուսանկարը քանթրի երգիչ Դոն Վալսերի «Down at the Sky-Vue Drive-In» ալբոմի շապիկն է։ Այս ալբոմի «Hot Rod Mercury» երգը նվիրված է Լամիսայում ապրած իր կյանքին
* CBS ընկերության Դալլաս հեռուստասերիալում, քաղաքում է տեղակայված շահութաբեր նավթահանքերից մեկը։ Մի տեսարանում Ջեյ Ար Յուինգը թռչում է դեպի Լամիսայի օդանավակայան, և շուտով ականը պայթեցնում են, և ոստիկանությունը սպանում է աշտարակները պայթեցրած հանցագործներին։

Պատկերասրահ
-----------

* Լամիսայի ջրակայանըԼամիսայի ջրակայանը
* Լամիսայի քաղաքապետարանըԼամիսայի քաղաքապետարանը
* Տեսարան դեպի Լամիսայի կենտրոնՏեսարան դեպի Լամիսայի կենտրոն
* Լամիսայի նախկին հյուրանոցում գտնվող Դալ Պասոյի թանգարանի մուտքըԼամիսայի նախկին հյուրանոցում գտնվող Դալ Պասոյի թանգարանի մուտքը
* «Լամիսա մամուլի թղթակից» թերթի խմբագրություն«Լամիսա մամուլի թղթակից» թերթի խմբագրություն
* Լամիսայի 1-ին փողոցում գտնվող առաջին բապտիստական եկեղեցինԼամիսայի 1-ին փողոցում գտնվող առաջին բապտիստական եկեղեցին

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. 1 2  «Annual Estimates of the Resident Population: April 1, 2010 to July 1, 2018 (Lamesa, TX)» (անգլերեն). U.S. Census Bureau. Արխիվացված է օրիգինալից 2020 թ․ փետրվարի 13-ին. Վերցված է 2019 թ․ սեպտեմբերի 4-ին.
3. 1 2  «Geographic Identifiers: 2010 Demographic Profile Data (G001): Lamesa city, Texas». *American Factfinder*. U.S. Census Bureau. Արխիվացված է օրիգինալից 2020 թ․ փետրվարի 13-ին. Վերցված է 2017 թ․ ապրիլի 2-ին.
4. ↑  «LAMESA, TEXAS. CLIMATE SUMMARY» (անգլերեն). Weatherbase.com. Վերցված է 2017 թ․ ապրիլի 2-ին.
5. ↑  «Texas Climate Extremes» (անգլերեն). Արխիվացված է օրիգինալից 2017 թ․ հունիսի 3-ին. Վերցված է 2017 թ․ ապրիլի 2-ին.
6. ↑  «Lamesa, Texas. Climate» (անգլերեն). Վերցված է 2017 թ․ ապրիլի 2-ին.
7. ↑  13137&cityname=Lamesa-Texas-United-States-of-America&set=metric |title=Lamesa, Texas. Travel Weather Averages |publisher=weatherbase.com|lang=en|accessdate=2017-4-2(չաշխատող հղում)
8. ↑  Almanac: City Population History from 1850–2000|format=PDF|publisher=Texas Almanac|lang=en|accessdate=2017-4-2(չաշխատող հղում)
9. 1 2 3  «Census 2010: General Population and Housing Characteristics, Lamesa city, TX» (անգլերեն). U.S. Census Bureau. Արխիվացված է օրիգինալից 2020 թ․ փետրվարի 13-ին. Վերցված է 2017 թ․ ապրիլի 2-ին.
10. ↑  «2011-2015 American Community Survey 5-Year Estimates. Lamesa city, TX» (անգլերեն). U.S. Census Bureau. Արխիվացված է օրիգինալից 2020 թ․ փետրվարի 13-ին. Վերցված է 2017 թ․ ապրիլի 2-ին.
11. ↑  «City of Lamesa, Texas: City Council Members» (անգլերեն). Արխիվացված է օրիգինալից 2017 թ․ ապրիլի 4-ին. Վերցված է 2017 թ․ ապրիլի 2-ին.
12. ↑  «2F5 — Lamesa Municipal Airport» (անգլերեն). Վերցված է 2017 թ․ ապրիլի 2-ին.
13. ↑  «City of Lamesa — Annual Operating Budget Fiscal Year 2016-2017» (անգլերեն). Արխիվացված է օրիգինալից (PDF) 2017 թ․ ապրիլի 4-ին. Վերցված է 2017 թ․ ապրիլի 2-ին.
14. ↑  "Drive In Movies in Texas".
15. ↑  *Даллас*, четвёртый сезон, восьмой эпиизод, «Trouble at Ewing 23».

Արտաքին հղումներ
----------------

* «Լամիսայի պաշտոնական կայքը».
* «Լամիսայի առևտրի պալատը».
* «Լամիսա քաղաքի մասին տեղեկություն texasescapes.com կայքում».
* «Լամիսայի անկախ դպրոցական շրջանը».

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Լամիսա** կատեգորիայում։ |